laion/Wikipedia-Exotic huggingface dataset:
אומשלגפלץ

אוּמְשְלַגְפְּלָץ (בגרמנית: Umschlagplatz, "כיכר המסירה", "כיכר השילוח" או "כיכר השילוחים", ובנוסף נקראה "כיכר הנעלמים" כיוון שמשם לא הייתה דרך חזרה) הוא כינויה של רחבה בגבולו הצפוני של גטו ורשה, ברחוב סטאבקי (Stawki), בין בית החולים היהודי לבין מפקדת הגסטפו, אשר קישרה בין הגטו ובין החלק הפולני של העיר ורשה עד לסוף מלחמת העולם השנייה. עם תחילת העברת יהודי הגטו אל מחנה ההשמדה טרבלינקה (על גבולה המזרחי של פולין) ב־22 ביולי 1942, החליטו הנאצים להשתמש בכיכר כמקום שבו ירוכזו היהודים לפני העמסתם, 100 עד 120 איש לקרון, על רכבות המשא שיובילו אותם אל מחנה ההשמדה. כ־7,000 יהודים הועברו בכל יום, עד לתום ההעברה שבעה שבועות לאחר מכן, ב־12 בספטמבר 1942. בסך הכול הועברו כ־265 אלף יהודים. כינוי הכיכר אינו קשור בהכרח להעברת היהודים למחנות ההשמדה, שכן גם לפני תחילת השילוחים שימשה הכיכר נתיב ההובלה הרשמי היחיד של סחורות ומצרכים אל הגטו וממנו. אף על פי שהמונח מתייחס בדרך כלל לכיכר בוורשה, כיכרות דומים היו בערים אחרות בפולין כגון בלודז', בקרקוב ובלובלין. המקום משמש היום כאתר הנצחה. שער הכניסה לאתר ההנצחה שמעון פרס ונשיא פולין לך קצ'ינסקי בטקס ברחבת האומשלגפלץ לציון 65 שנים למרד גטו ורשה אתר ההנצחה באומשלגפלץ מראה כללי של חזית האתר שלט ברחבת האומשלגפלץ השואה – מונחים אומשלגפלץ, באתר מטח מדיה וקבצים בנושא אומשלגפלץ בוויקישיתוף
האביר האמיץ

האביר האמיץ (באנגלית: The Bravest Knight) היא סדרת הנפשה לילדים, המבוססת על הספר "The Bravest Knight Who Ever Lived" שנכתב על ידי דניאל אריקו. חמשת הפרקים הראשונים שודרו ברשת האמריקאית הולו שהשיקה את הסדרה ביוני 2019, ולאחר שערוץ הופ! היה הראשון לרכוש את הזכויות, שידרה הרשת 8 פרקים נוספים החל מ-11 באוקטובר 2019.  העלילה עוסקת באביר ששמו סדריק שנשוי לנסיך חלומותיו אנדרו ויש להם בת מאומצת בשם ניה, ששואפת להיות אבירה כשתגדל. בזמן שסדריק מדריך את בתו, הוא מספר לה על הרפתקאות ילדותו עם גרנט הטרול. המסע שעובר סדריק בדרכו למלא את ייעודו כאביר, מפגיש אותו עם מכשפים, יצורי פלא וענקים, ומגיע לשיאו באתגר הגדול ביותר: ללמד את בתו ללכת בעקבות הערכים שהוא דוגל בהם. הסדרה היא אחת מסדרות הילדים הראשונות שמציגה זוג הורים להט"ב כדמויות ראשיות בעלילה. בכל פרק סדריק מספר את סיפורו מנקודת מבט רטרוספקטיבית של סדריק הצעיר בגובה העיניים, וכך מלמד את ניה על אומץ ואבירות. העלילה בנויה באופן המאפשר לילדים להזדהות עם ניה והאביר סדריק גם יחד. מעבר למסר הלהט"בי, הסדרה מעודדת גיוון ומנחילה ערכים כמו נדיבות, אמפתיה לזולת, ואנושיות. המטרה היא שילדים שצופים בסדרה יפתחו חוסן נפשי ויוכלו להתמודד עם בעיות ואתגרים, תוך שהם עוזרים לחבריהם ללא הבדלי דת, גזע ומין. האביר סדריק ניה גרנט הטרול הנסיך אנדרו אתר האינטרנט הרשמי של האביר האמיץ "האביר האמיץ", במסד הנתונים הקולנועיים IMDb (באנגלית) "האביר האמיץ", באתר Rotten Tomatoes (באנגלית) "האביר האמיץ", באתר Hulu סדרות (באנגלית) האביר האמיץ, במיזם "אישים" לתיעוד היצירה הישראלית
Matched grip

Matched grip (בתרגום חופשי: אחיזה תואמת, מכונה גם parallel grip - אחיזה מקבילה) היא שיטה לאחיזת מקלות תיפוף למטרת נגינה על כלי הקשה. באחיזה התואמת כל יד אוחזת במקל שלה באותה צורה, ואילו ב-traditional grip (אחיזה מסורתית) כל יד מחזיקה את המקל בצורה אחרת. צורות ספציפיות לאחיזה הן אחיזה צרפתית, אחיזה גרמנית ואחיזה אמריקאית. האחיזה התואמת מבוצעת על ידי אחיזת מקלות התוף באצבע המורה והאמה המקיפות את המקל ובנוסף אחיזה בעזרת האגודל בחלקו העליון. זזה מאפשר למקל לנוע בחופשיות ולקפוץ לאחר שהוא מכה בכלי הקשה. ניתן לנגן באמצעות כל אחת מהאחיזות העיקריות שלמטה בעזרת נקודת משען של האצבע המורה, נקודת משען של האמה או שילוב של שניהם. ניתן למקם את נקודת המשען על מפרקי האצבעות הראשונות או השניות של אצבע המשען הראשית. אפשרויות אלה מובילות להרבה וריאציות טכניות בעמדת הנגינה. כל האחיזות, עם כל וריאציות נקודת המשען, חלות גם על יד ימין של "האחיזה המסורתית". באחיזה בצרפתית כפות הידיים פונות ישירות זו אל זו והמקל נע בעיקר עם האצבעות ולא עם פרק כף היד כמו באחיזה גרמנית. זה מאפשר דרגה גבוה יותר של עדינות ותוספת של סיבוב הזרוע למכה, וזו הסיבה שרבים מנגני הטימפני מעדיפים אחיזה צרפתית. אחיזה זו משתמשת בשרירי האצבעות הקטנים והמהירים יותר. אחיזה בשימוש גם בנגינת בטמפו מהיר, כולל סווינג או ג'אז על מצילת הרייד. במכות חזקות יותר, שורש כף היד מסתובב הרבה באותה צורה כמו בעת שימוש בפטיש ומסמר. באחיזה גרמנית כפות הידיים מקבילות לראש התוף או למשטח נגינה אחר, והמקל נע בעיקר עם פרק כף היד. אחיזה גרמנית מספקת כמות גדולה של עוצמה, אך לא אמפשרת לנגן במהירות שמספק השימוש באצבעות כמו באחיזה בצרפתית. משתמשים בו כאשר עוצמת בנגינה היא השיקול העיקרית, כמו למשל כשמנגנים על תוף בס. זו גם האחיזה העיקרית בשיטת מולר. האחיזה הגרמנית מספקת את הטווח הדינאמי הרחב ביותר.. אחיזה אמריקאית היא הכלאה בין האחיזה הצרפתית והאחיזה הגרמנית. כפות הידיים בדרך כלל בזווית של 45 מעלות, וגם האצבעות וגם כף היד משמשות להזזה של המקל, המוצב במקביל לזרוע. אחיזה זו נחשבת לאחיזה בשימוש כללי על ידי נגני כלי הקשה מכיוון שהיא משלבת את העוצמה ותנועת כף היד הגדולה יותר של האחיזה הגרמנית עם תזוזת האצבעות המהירוה של האחיזה הצרפתית. ניתן לבודד כל אלמנט בתנועת האצבע או בשורש כף היד. כלים בהם מתמשים בטכניקה זו לנגינה כוללים תוף סנר וקסילופונים. מדיה וקבצים בנושא Matched grip בוויקישיתוף
Mirrors (אלבום)

Mirrors (בעברית: מַרְאוֹת) הוא אלבום האולפן השני של הזמרת-יוצרת הגרמנייה סנדרה. הוא יצא לאור ב-13 באוקטובר 1986, בהוצאת חברת התקליטים וירג'ין רקורדס. מתוך האלבום יצאו ארבעה סינגלים: "Innocent Love", ‏"Hi! Hi! Hi!",‏ "Loreen", ו-"Midnight Man". האלבום הגיע למקום השלושה-עשר במצעד האלבומים שבשווייץ. ביוני 1986, הוציאה סנדרה את הסינגל המוביל מתוך האלבום "Innocent Love", שתיפקד גם כסינגל השישי במהלך הקריירה המוזיקלית שלה. הוא הפך ללהיט בין-לאומי, תוך שהגיע למקום החמישי במצעד של אירופה הוט 100, השלישי במצעד שביוון, וצעד במצעדים נוספים ברחבי העולם. בהמשך לכך, הוציאה את השיר "Hi! Hi! Hi!", כסינגל השני מתוך האלבום. השיר הגיע למקום השני במצעד שביוון, תוך שהגיע למקום השביעי בגרמניה. לבסוף, יצא האלבום עצמו באוקטובר 1986. בנובמבר 1986, יצא לאור הסינגל השלישי מתוך האלבום "Loreen", שזכה להצלחה נאה בגרמניה, ושווייץ. בפברואר 1987, הוציאה את הסינגל הרביעי והאחרון מתוך האלבום "Midnight Man", שזכה להצלחה נאה במדינות אירופה. בשבוע צאתו הצליח האלבום להגיע למקום השלושה-עשר במצעד האלבומים שבשווייץ, תוך שכמה שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הזהב על מכירות של למעלה מ-25,000 עותקים במדינה. בשוודיה, הצליח האלבום להגיע למקום הארבעים במצעד האלבומים של המדינה. בנוסף לכך, זכה האלבום להצלחה נאה בנורווגיה, כאשר הגיע במצעד האלבומים של המדינה למקום הארבעה-עשר. בגרמניה זכה האלבום להצלחה פחותה מזו של The Long Play, כאשר הגיע למקום השישה-עשר במצעד האלבומים של המדינה. הערות המהדורה הקנדית כוללת את גרסת הסינגל של "(I'll Never Be) Maria Magdalena" כרצועת הפתיחה ומשלבת את "The Second Day" ו-"Don't Cry (The Breakup of the World)" בתור רצועה אחת. מידע על האלבום Mirrors באתר MusicBrainz האלבום Mirrors באתר Discogs האלבום Mirrors באתר ספוטיפיי האלבום Mirrors באתר יוטיוב Mirrors, web.archive.org, ‏2010-01-22 Sandra - Innocent Love, Discogs (באנגלית) Sandra - Hi! Hi! Hi!, Discogs (באנגלית) Sandra - Loreen, Discogs (באנגלית) Sandra - Midnight Man, Discogs (באנגלית) Sandra - hitparade.ch, hitparade.ch Sandra, Discogs (באנגלית) "European Hot 100 Singles" (PDF). Music & Media. Vol. 3 no. 32. Amsterdam. 16 August 1986. p. 14. Retrieved 16 June 2019. "Top 3 in Europe" (PDF). Music & Media. Vol. 3 no. 36. Amsterdam. 13 September 1986. p. 18. Retrieved 16 June 2019. Suche - Offizielle Deutsche Charts, www.offiziellecharts.de Offizielle Deutsche Charts - Offizielle Deutsche Charts, www.offiziellecharts.de Sandra - swisscharts.com, swisscharts.com Discografie Sandra, ultratop.be Offizielle Deutsche Charts - Offizielle Deutsche Charts, www.offiziellecharts.de Fernando Salaverri (2005). Sólo éxitos año a año: 1959-2002 (in Spanish). Iberautor Promociones Culturales. ISBN 8480486392. "Gold & Platinum Awards 1987" (PDF). Music and Media. American Radio History Archive. 26 December 1987. p. 46. Retrieved 1 January 2020. swedishcharts.com - Discography Sandra, web.archive.org, ‏2012-01-26 norwegiancharts.com - Discography Sandra, norwegiancharts.com "offiziellecharts.de: Discographie von Sandra". GfK Entertainment (in German). Retrieved 2016-06-10. Mirrors (Media notes). Sandra. 10 Records. 1986. VL 2370.
טרו וממלכת הקשת

טרו וממלכת הקשת (באנגלית: True and the Rainbow Kingdom) היא סדרת הנפשה אמריקאית-קנדית לילדים, שהופקה על ידי Home Plate Entertainment עבור נטפליקס. הסדרה עוקבת אחר טרו, ילדה אמיצה וחכמה, שבכל פרק חווה הרפתקה יחד עם חבריה בממלכת הקשת. הסדרה הופצה לראשונה בשירות נטפליקס העולמי ב-11 באוגוסט 2017, ומאז הופקו לה 2 עונות בעלות 19 פרקים, סדרות המשך וספיישלים. בישראל הסדרה הופצה לראשונה בנטפליקס בשנת 2017 עם תרגום עברי, ושלוש שנים לאחר מכן, ב-5 בינואר 2020, היא הופצה בדיבוב עברי בערוץ הופ!. העונה הרביעית של הסדרה החלה את שידוריה באוגוסט 2020 בערוץ הופ! וכוללת ספיישל באורך 60 דקות. הסדרה הייתה מועמדת לפרס הסדרה החדשה הטובה ביותר בטקס Kidscreen 2019, וזכתה בפרס סדרת האנימציה לפרה-סקול הטובה ביותר בטקס YMA 2019. טרו האמיצה והחכמה יוצאת יחד עם החבר שלה, ברטלבי החתול המצחיק לשלל הרפתקאות בממלכת הקשת. טרו היא היחידה שיש ביכולתה לשחרר את כוח המשאלות הקסומות מעץ המשאלות, ובזכות הרבה דמיון, מתן תשומת לב ואמפתיה, היא מצליחה להציל את התושבים בממלכת הקשת. טרו ברטלבי גריזלדה זי מלך הקשת רוקי העוזרים הקטנים הגריזמואים בינגו בנגו ברי קודרי אתר האינטרנט הרשמי של טרו וממלכת הקשת טרו וממלכת הקשת, ברשת החברתית אקס (טוויטר) "טרו וממלכת הקשת", במסד הנתונים הקולנועיים IMDb (באנגלית) "טרו וממלכת הקשת", באתר נטפליקס "טרו וממלכת הקשת", באתר Rotten Tomatoes (באנגלית) "טרו וממלכת הקשת", במסד הנתונים הקולנועיים KinoPoisk (ברוסית) טרו וממלכת הקשת, במיזם "אישים" לתיעוד היצירה הישראלית
Ten on One (The Singles)

Ten on One (The Singles) (בעברית: עֲשָׂרָה עַל אֶחָד (הַסִּינְגֵּלִים)) הוא אלבום הלהיטים הראשון של הזמרת-יוצרת הגרמנייה סנדרה. הוא יצא לאור ב-15 באוקטובר 1987, בהוצאת חברת התקליטים וירג'ין רקורדס. מתוך אלבום הלהיטים יצאו שני סינגלים: "Everlasting Love", ו-"Stop for a Minute". אלבום הלהיטים הגיע למקום הארבעה-עשר במצעד האלבומים שבשווייץ. לאחר שהוציאה שלל להיטים מאז שנת 1984, כדוגמת "(I'll Never Be) Maria Magdalena", ‏"In the Heat of the Night" ו-"Midnight Man", הוחלט כי סנדרה תוציא אלבום להיטים, שיכלול בתוכו את מרבית להיטיה ויכלול בתוכו גם שני שירים חדשים: "Everlasting Love", ו-‏"Stop for a Minute". הסינגל המוביל מתוך אלבום הלהיטים "Everlasting Love", יצא לאור בספטמבר 1987. הוא הפך לאחד מהלהיטים האירופאים הגדולים ביותר של השנים 1987 ו-1988, והצליח לקבל שלל תארים ונכנס לשלל מצעדים. הסינגל השני "Stop for a Minute", זכה להצלחה בעיקר בגרמניה. בשבוע צאתו הצליח אלבום הלהיטים להגיע למקום הארבעה-עשר במצעד האלבומים שבשווייץ, וכמה שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הפלטינה על מכירות של למעלה מ-50,000 עותקים במדינה. באוסטריה, הצליח האלבום להגיע למקום העשרים-ושמונה במצעד האלבומים של המדינה. בגרמניה זכה אלבום הלהיטים להצלחה רבה, כאשר הגיע למקום התשעה-עשר במצעד האלבומים של המדינה, תוך שאיגוד תעשיית ההקלטות הגרמני (BVMI) העניק לו את תואר הזהב על מכירות של למעלה מ-250,000 עותקים במדינה. כמו כן, איגוד תעשיית ההקלטות הצרפתי (SNEP) העניק לו את תואר הזהב על מכירות של למעלה מ-100,000 עותקים במדינה. מידע על האלבום Ten on One באתר MusicBrainz האלבום Ten on One באתר Discogs Sandra - Ten On One (The Singles), Discogs (באנגלית) Sandra - Everlasting Love, Discogs (באנגלית) Sandra - Stop For A Minute, Discogs (באנגלית) Sandra - hitparade.ch, hitparade.ch ultratop.be - ULTRATOP BELGIAN CHARTS, ultratop.be InfoDisc : Les Certifications Officielles des 45 T. / Singles / Titres (Depuis 1073), www.infodisc.fr Datenbank: BVMI, www.musikindustrie.de Offizielle Deutsche Charts - Offizielle Deutsche Charts, www.offiziellecharts.de "Playlist Report" (PDF). Music & Media. Vol. 5 no. 9. Amsterdam. 1988-02-27. p. 10. Retrieved 2019-06-24. "Gold & Platinum Awards 1987" (PDF). Music and Media. American Radio History Archive. 26 December 1987. p. 46. Retrieved 1 January 2020. Discographie Sandra - austriancharts.at, austriancharts.at Suche - Offizielle Deutsche Charts, www.offiziellecharts.de Datenbank: BVMI, www.musikindustrie.de InfoDisc : Les Certifications (Albums) du SNEP (Bilan par Artiste), web.archive.org, ‏2010-06-21 "Sandra's European Track Record"
יאן תומאס ואן קאסל

יאן תומאס ואן קסל (Jan Thomas van Kessel;‏ 10 בספטמבר 1677 – 1741) היה צייר פלמי, בעיקר צייר בסגנון ז'אנר ויצר סצנות של איכרים, פסטיבלי חתונה וסצנות בתוך פונדקים. הוא גם צייר כמה דיוקנאות ואולי גם כמה סצנות דתיות. הוא היה בן משפחת האמנים החשובה של ואן קאסל, שקשורה בנישואין למשפחת האמנים ברויגל. יאן תומאס ואן קאסל נולד באנטוורפן ב־10 בספטמבר 1677 כבנו של תומאס ואן קאסל. אביו היה בנם של הצייר הבולט יאן ואן קאסל האב ואחיהם של הציירים יאן ואן קאסל הבן ופרדיננד ואן קאסל. באמצעות סבו, יאן ואן קאסל האב, הוא היה קשור למשפחת האמנים ברויגל, מכיוון שסבא רבא שלו היירונימוס ואן קאסל הבן, היה נשוי לביתו של יאן ברויגל האב. אביו, תומאס ואן קאסל לא בחר בקריירה אמנותית כמו אביו ואחיו אלא הפך לנוטריון באנטוורפן. יאן תומאס, לעומת זאת, בחר ללכת בעקבות רבים מבני משפחתו שהפכו לאמנים. בשנת 1691 הוא נרשם כתלמידו של פטר איקנס (Peter Ykens) בפנקסים של גילדת לוקאס הקדוש באנטוורפן. ההערכה היא כי לאחר מות המורה שלו, בשנת 1695 המשיך את לימודיו בברדה אצל דודו פרדיננד ואן קאסל שעבד שם בארמונו של ויליאם השלישי מאורנג'. הוא שהה בברדה בשנים 1696 ו -1697. לאחר מכן בילה זמן מה בפריז, בערך בשנים 1702-03. הוא חזר לאנטוורפן ושם נרשם כמאסטר בגילדה באנטוורפן בשנת 1703. הוא נשאר באנטוורפן עד מותו בשנת 1741. ואן קאסל היה בעיקר צייר ז'אנר שיצר סצנות של איכרים, פסטיבלי חתונה וסצנות פנים של פונדקים. הוא גם צייר כמה דיוקנאות ואולי גם יצר כמה יצירות דתיות. עבודותיו מראות את השפעתו החזקה של דוד טנירס הבן, צייר הז'אנר הפלמי המוביל במחצית השנייה של המאה ה-17. טנירס יצר חידוש חשוב בציור הז'אנר באמצעות תיאורים עזים של איכרים, חיילים ואנשים אחרים מהמעמד הנמוך, אותם תיאר כעוסקים בשתייה, עישון, משחקי קלפים או קוביות, מתקוטטים, מנגנים מוזיקה ועוד. בדרך כלל בתוך פונדקים או בכפרים. הוא גם צייר סצנות עם אלכימאים ואנשי מקצוע בתחום הרפואה. ואן קאסל תיאר לעיתים קרובות נושאים דומים כמו דוד טנירס הבן, למשל "הקטטה בפונדק לאחר משחק קלפים" (1701) או בציור "איכרים מחוץ לפונדק". מדיה וקבצים בנושא יאן תומאס ואן קאסל בוויקישיתוף Ontdek schilder, tekenaar Jan Thomas van Kessel, rkd.nl (בהולנדית) De Liggeren en andere Historische Archieven der Antwerpsche Sint Lucasgilde, onder Zinkspreuk: "Wy Jonsten Versaemt" afgeschreven en bemerkt door Ph. Rombouts en Th. Van Lerius, Advokaet, onder de bescherming van den raed van bestuer der koninklyke Akademie van beeldende Kunsten, van gezegde Stad: Auch mit dem französischen Titel: Les Liggeren et autres Archives Historiques de la Gilde Anversoise de Sint Luc, sous la devise: "Wy Jonsten Versaemt" transcrits et annotès par Ph. Rombouts et Th. van Lerius, Avocat, du conseil d'administration de l'academie royale des beaux-arts de ladite ville, Julius de Koninck, 1871. (בגרמנית) Bauern in der Schenke | Hamburger Kunsthalle, www.hamburger-kunsthalle.de Adriaen Brouwer | Baroque in the Southern Netherlands | An online museum, barokinvlaanderen.vlaamsekunstcollectie.be e3 Media Ltd, A Kermesse 557804, www.nationaltrustcollections.org.uk (באנגלית)(הקישור אינו פעיל)
מגדלי נאמן

מגדלי נאמן הוא מתחם מגורים בצפון תל אביב, הכולל שבעה בנייני מגורים ו-330 יחידות דיור. מהווה חלק משכונת צוקי אביב. את חזיתות המבנים מעטר פסיפס בצבעים שונים, יצירה של האמן יעקב אגם. המתחם הוקם בניצוחו של עורך הדין אברהם נאמן ונקרא על שם אביו. עתודות הקרקע לבנייה בצפון מערב תל אביב מתחלקות בין אלפי בעלים ויורשים, אשר חלקם מחזיקים בקרקע עוד מלפני קום המדינה. זה היה המצב המשפטי גם באשר לאדמות עליהן יושב המתחם. רכישת האדמות לבניית המתחם הייתה מורכבת והחלה באמצע שנות ה-80 של המאה ה-20. היא גובשה בחלקה על ידי חברת אזורים ובחלקה על ידי נאמן. המתחם שוכן ברחוב מיכאל נאמן, שהיה גואל קרקעות ואביו של אברהם נאמן. שלב א' של הפרויקט, הכולל ארבעה בניינים בני 12 קומות אשר מחוברים ביניהם באמצעות בנייה מרקמית בת 3 קומות, הוקם ביוזמה של נאמן וחברת אזורים ונבנה על ידי אשרמים (מקבוצת אשטרום). גוש בניינים זה נבנה בשנים 1998 - 2000 כשכונה מבודדת בחולות צפון תל אביב. המבנים אוכלסו בשנת 2000, כ-200 יחידות דיור אשר לרשותן עומדים מרתפי חניה ומועדון ספורט המכיל גם בריכת שחייה אשר מצויה במבנה נפרד. הכניסה למתחם היא דרך לובי מפואר המארח תערוכות. הדירות הן בגדלים מגוונים, כאשר דירה טיפוסית היא בת 4 או 5 חדרים ולה מרפסת שמש מעוגלת. שלב ב' של הפרויקט כולל שלושה בנייני מגורים, בני 12 קומות ובהם כ-130 דירות. את הבניין החמישי בנתה דניה סיבוס ביוזמה של אזורים. את הבניין השישי בנתה דניה סיבוס ביוזמה של קבוצת רכישה שארגנו האחים חג'ג' ואקרו נדל"ן. הם אוכלסו ב-2012. את הבניין השביעי יזם ובנה יוסי אברהמי. הוא שווק תחת המותג "מגדלי נאמן VIP" ואוכלס ב-2015. גם בניינים אלה בנויים מעל מרתפי חניה. בין תכנון שלב א' לשלב ב' חלו שינויים רגולטוריים שבאים לידי ביטוי בתכנון הבניינים במתחם: בשלב א' הממ"ד בדירה טיפוסית הוא קטן ומשמש כמזווה ואילו המרפסת אינה מקורה, אלא הנה מרפסת שמש. שינוי בתקנות חייב תכנון ממ"ד גדול ובשלב ב' הממ"ד משמש כאחד מחדרי השינה. לעומת זאת, האיסור לבנות מרפסות מקורות בוטל, לכן בשלב ב' המרפסות מקורות. פרט לכך דומים הבניינים בשלב ב' לאלה שבשלב א' וגם הם מעוטרים בפסיפס ססגוני, אם כי בעיצוב שונה. דירה טיפוסית בשלב ב' היא בת 4.5 או 5 חדרים ולה מרפסת מעוגלת גדולה. מורכבותו של הפרויקט, בכלל זה ריבוי הבעלים, ריבוי שלבי הבנייה וריבוי היזמים, הפכה אותו כר פורה לסכסוכים משפטיים. היותו של הפרויקט מבודד ומוקף למעשה באדמות לגביהן יש תוכניות בנייה שונות ומשתנות, הבטיחה את המשך המחלוקות גם לאחר השלמתו; במרץ 2019 הגישו בעלי הנכסים במתחם תביעה בסך 71 מיליון שקלים נגד הוועדה המקומית לתכנון ובנייה של עיריית תל אביב-יפו לאחר שזו דחתה את התנגדותם לתוכנית להקמת שכונה סמוכה, אשר לטענתם נוגדת תוכניות קודמות ופוגעת בזכויותיהם. מגדלי נאמן שימשו ומשמשים ככתובתם של אנשים מוכרים לא מעטים, בעיקר מהצמרת העסקית. בין הדיירים היה גם שמעון פרס שהתגורר במתחם מאז עזב את משכן הנשיא ועד מותו. שבעת הבניינים במתחם תוכננו על ידי כנען שנהב אדריכלים. אלעזר לוין, ‏קבוצת אזורים תשקיע 24 מיליון דולר בבניית שלב ראשון במגדלי נאמן בצפון ת"א, באתר גלובס, 28 במאי 1998 שלומית צור, יוסי אברהמי זכה בהתמחרות להקמת מגדל במתחם מגדלי נאמן, באתר TheMarker‏, 24 במרץ 2011 9 מ"ר נטו לפחות, לעומת 5 מ"ר קודם. אמיתי גזית, מתחם היוקרה המבודד בת"א לא רוצה שכנים, באתר כלכליסט, 18 במרץ 2019
יוסף דרנבורג

יוסף נפתלי דרנבורג (בצרפתית: Joseph Derenbourg;‏ 21 באוגוסט 1811, מיינץ – 29 ביולי 1895, באד אמס) היה מזרחן יהודי צרפתי. יוסף נפתלי דרנבורג נולד במיינץ והיה נכדו של צבי הירש דרנבורג. באותה תקופה העיר הייתה תחת שליטה של האימפריה הצרפתית. עד גיל 13 הוא למד בעיקר לימודי יהדות. לאחר מכך למד דרנבורג באוניברסיטת בון והיה חברו של אברהם גייגר. לאחר סיום הדוקטורט הוא עבר לאמסטרדם ובשנת 1838 התיישב בפריז. בשנת 1857 הוא פתח בית ספר פרטי והיה מנהלו עד לשנת 1864. בשנת 1867 פרסם דרנבורג את ספרו Essai sur l'histoire et la géographie de la Palestine בו הוא חקר היסטוריה של יהודים בתקופת בית המקדש השני. בהמשך הוא פרסם מספר מחקרים נוספים בנושא ביחד עם בנו. בשנת 1870 הוציא דרנבורג לאור את מחברת התיג׳אן העברית בתוספת מעט הערות ומראי מקום. בשנת 1877 הוא מונה לפרופסור באקול פראטיק דה אוטז אטיד. יוסף דרנבורג התקבל ללגיון הכבוד בשנת 1869. יוסף דרנבורג, תרגום: משפת צרפת ביד מבש"ן, משא ארץ ישראל: דברי ימי הארץ מימי כורש ועד אדריאנוס על פי חכמי המשנה והתלמוד, סנקט פטרבורג: דפוס בעהרמאן וראבינאוויץ, תרנ"ו-תרנ"ז, במאגר הספרים הסרוקים של הספרייה הלאומית מדיה וקבצים בנושא יוסף דרנבורג בוויקישיתוף קורות חיים קורות חיים באנציקלופדיה יהודית יצחק שלמה פוקס, למזכרת ר' יוסף דירנבורג ז"ל, המגיד, 15 באוגוסט 1895 יוסף דרנבורג (1811-1895), דף שער בספרייה הלאומית תפסיר הרס"ג לתורה בהוצאת יוסף דרנבוג ספרו בצרפתית של יוסף דרנבורג "משא ארץ ישראל: מימי כורש ועד אדריאנוס על פי חכמי המשנה והתלמוד", תורגם לעברית בה'תרנ"ו (1896) בידי מנחם מנדל בראונשטיין. Joseph Derenbourg, Manuel du lecteur, d'un auteur inconnu : publié d'après un manuscrit venu du Yémen et accompagné de notes, Paris: Imprimerie nationale, 1871 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
השפעת הרוסית

השפעת הרוסית הוא כינוין של שתי מגפות שפעת. האם התכוונתם ל... מגפת השפעת (1889–1890) ("השפעת האסיאתית", "השפעת הרוסית") – קטלה למעלה ממיליון בני אדם ברחבי העולם החל מחורף 1889/1890 ועד שנת 1894. המגפה הגדולה האחרונה של המאה ה-19. השפעת הרוסית (1977) (אנ') – קטלה כ-700 אלף בני אדם ברחבי העולם בשנים 1977–1979. נגרמה על ידי נגיף H1N1. החלה בצפון סין ודווחה לראשונה על ידי ברית המועצות.
Everlasting Love (אלבום)

Everlasting Love (בעברית: אַהֲבָה נִצְחִית) הוא אלבום האוסף הראשון של הזמרת-יוצרת הגרמנייה סנדרה. הוא יצא לאור בדצמבר 1988 בארצות הברית והממלכה המאוחדת, בהוצאת חברת התקליטים וירג'ין רקורדס. מתוך אלבום האוסף יצא הסינגל היחיד "Everlasting Love (PWL Remix)". עטיפת האלבום עוצבה בהשראת זו של אלבום הלהיטים הראשון של סנדרה, Ten on One (The Singles). לאחר שהוציאה שלל להיטים מאז שנת 1984, כדוגמת "(I'll Never Be) Maria Magdalena", ‏"In the Heat of the Night" ו-"Midnight Man", הוחלט כי סנדרה תוציא אלבום להיטים, שיכלול את מרבית הלהיטים שהוציאה עד לאותה הנקודה, תוך שהוא יכלול רמיקס מחודש לשיר "Everlasting Love" אותו חידשה בשנת 1987. לאחר מכן, הוציאה להיטים נוספים במסגרת אלבום האולפן השלישי שלה Into a Secret Land, ואלו אוגדו ביחד עם שאר להיטיה לאלבום האוסף הזה. מתוך אלבום האוסף יצא הסינגל המוביל "Everlasting Love (PWL Remix)", בשנת 1988 ומטרתו הייתה לעזור בקידום האלבום עצמו. מידע על האלבום Everlasting Love באתר MusicBrainz האלבום Everlasting Love באתר Discogs מיכאל קרצו, ארמנד וולקר, פיט האמונד Sandra - Everlasting Love, Discogs (באנגלית) Sandra - Everlasting Love (PWL Remix), Discogs (באנגלית) Sandra - Ten On One (The Singles), Discogs (באנגלית) Sandra - Stop For A Minute, Discogs (באנגלית) Sandra - Everlasting Love, Discogs (באנגלית)
צ'ייסר (כלבה)

צ'ייסר (באנגלית: Chaser;‏ 28 באפריל 2004 – 23 ביולי 2019) הייתה כלבה מגזע בורדר קולי. היא הייתה בעל החיים בעל הזיכרון הנבדק הגדול ביותר ויכלה לזהות 1,022 פריטים שונים. צ'ייסר נולדה ב-28 באפריל 2004 לחוואי ויין ווסט בחווה בעיר פאולין בדרום קרוליינה. שמה, צ'ייסר (רודפת), ניתן לה לאחר שהחלה לרדוף אחרי ג'יפ נוסע. לאחר מכן הועברה לידי פרופסור ג'ון וו. פילי, שערך איתה מספר מחקרים, כשהבולט שבהם היה החשיפה כי לצ'ייסר יש יכולת לזהות 1,022 פריטים שונים. כבר בגיל חמישה חודשים הבינה צ'ייסר שלחפצים יש שמות, כשבשלב זה הצליחה לזכור רק מילים בודדות לאחר חזרה ארוכה. לאחר מכן היא התפתחה וזיהתה שמות עצמים נפוצים ומילות מפתח. בהתבססם על למידה זו, היא והמאמן שלה, פרופסור פילי, המשיכו באימונים, והדגימו את יכולתה להבין משפטים עם אלמנטים רבים של דקדוק, וללמוד התנהגויות חדשות באמצעות חיקוי, עד שהצליחה לזהות 1,022 פריטים שונים. פילי חיבר ספר ("A World of Chaser's") ומספר מאמרים ומחקרים בכתבי עת חשובים על תוצאות הניסויים שערך עם צ'ייסר. ב-17 ביוני 2018 נפטר פרופסור פילי, וצ'ייסר עברה לגור עם משפחתו. צ'ייסר מתה ב-23 ביולי 2019 מסיבות טבעיות. אתר האינטרנט הרשמי של צ'ייסר (באנגלית) סרטון על חייה של צ'ייסר, סרטון באתר יוטיוב, 20 באוגוסט 2018 כמה כלבים הם חכמים?, סרטון באתר יוטיוב, 14 בנובמבר 2011 Nicholas Wade (27 בינואר 2011). "Sit. Stay. Parse. Good Girl!". The New York Times. נבדק ב-2011-01-18. {{cite news}}: (עזרה) Fox, Zoe (2011-01-05). "Chaser the Border Collie: The Smartest Dog in the World?". Time (באנגלית אמריקאית). ISSN 0040-781X. נבדק ב-2020-03-31. Lavender, Chris. "World famous dog Chaser dies at 15". GoUpstate.com. נבדק ב-26 ביולי 2019. {{cite web}}: (עזרה) John W. Pilley; Alliston K. Reid (2011). "Border collie comprehends object names as verbal referents" (PDF). Behavioural Processes. 86 (2): 184–195. doi:10.1016/j.beproc.2010.11.007. PMID 21145379. The Smartest Dog in the World (באנגלית אמריקאית), נבדק ב-2020-03-31 Pilley, John W. (בנובמבר 2013). "Border collie comprehends sentences containing a prepositional object, verb, and direct object". Learning and Motivation. 44 (4): 229–240. doi:10.1016/j.lmot.2013.02.003. {{cite journal}}: (עזרה) Dr. John W. Pilley; Hilary Hinzmann (2014). Chaser: Unlocking the Genius of the Dog Who Knows 1000 Words. Mariner Books. ISBN 9780544334595. "Chaser the smartest dog in the world". Chaser the border collie (באנגלית). נבדק ב-6 בנובמבר 2018. {{cite web}}: (עזרה) "Smartest Dog". Popular Science. 22 בדצמבר 2010. נבדק ב-2010-12-27. Psychologist John Pilley of Wofford College in Spartanburg, S.C., wanted to test the boundaries of the canine brain focusing on human language, so he taught Chaser the names of 1,022 toys, one by one, for three years. New Scientist reports that he got her to fetch the toy and then he repeated the name to reinforce her understanding. {{cite news}}: (עזרה) "Wofford College". Dr. John Pilley, professor emeritus, passes away. www.wofford.edu. נבדק ב-29 ביולי 2019. {{cite web}}: (עזרה) Derrick Bryson Taylor (27 ביולי 2019). "Border Collie Trained to Recognize 1,022 Nouns Dies". The New York Times. נבדק ב-2019-09-15. {{cite news}}: (עזרה)